הכרה אמריקאית חשובה

ההכרה של נשיא ארצות הברית בריבונות הישראלית ברמת הגולן תפסה את הקהילייה הבינלאומית, שוב, לא מוכנה. האיחוד האירופי מיהר להתנער מההכרזה ומדינות ערביות הוקיעו אותה באופן מידי. זאת לא הפעם הראשונה שהנשיא טראמפ עושה מה שתשעה נשיאים לפניו לא העזו לעשות. רובם פעלו אקטיבית על מנת למנוע פעולות שיטיבו עם ישראל, פעולות שגם הקהילייה הבינלאומית ביקשה למנוע : טראמפ הכיר גם בירושלים כבירת ישראל והעביר את השגרירות האמריקאית לשם מתל אביב.

ואולם, בעוד את ההכרה בירושלים ניתן לראות בעיקר דרך פריזמה דתית בעיקרה הנוגעת גם להבטחת חופש הדת במקומות הקדושים לשלושת הדתות המונותיאיסטיות הרי שלהכרה האמריקאית בסיפוח הגולן לישראל יש משמעות גיאו אסטרטגית וכלכלית מהמעלה הראשונה. עד כמה שזה יישמע מוזר ההכרה הזאת עשויה למנוע את המלחמה הבאה ולא לקרבה. היא עשויה לתת חותם לשינוי לטובה של חייהם של התושבים הדרוזים של רמת הגולן ובעצם לשנות את גורלם לטובה לעולם.

היסטוריה עקובה מדם

רמת הגולן היא אזור הררי הנמצא בשטחי ישראל וסוריה. 1200 מתוך 1800 ק"מ מרובע עברו לשליטת ישראל לאחר מלחמת ששת הימים. ראוי להזכיר : במלחמה שפרצה ב – 1967, לאחר התגרויות ערביות חוזרות ונשנות והצהרות של מנהיגי מצרים וסוריה שהם ישמידו את ישראל, הצליחה הדמוקרטיה היחידה במזרח התיכון לעשות את הבלתי ייאמן ולנצח 11 מדינות ערביות שבאו לכלותה. ההחלטה לשחרר את רמת הגולן הגיעה לאחר לחץ כבד שהופעל על ידי מתיישבים ישראלים שגרו מתחת להרי רמת הגולן וסבלו מהפצצות כבדות של הצבא הסורי במשך 19 שנה, הפצצות שהפכו את חייהם לבלתי נסבלים. סוף המלחמה שם קץ לסבל של התושבים שאיבדו אחים וחברים. ב – 1981 סיפחה ישראל את השטח אך הקהילייה הבינלאומית לא הכירה בכך. למרות זאת, היא המשיכה ליישב אזרחים ישראליים בנוסף למתיישבים הדרוזים שהחזיקו בעבר באזרחות סורית. אותם תושבים סירבו שוב ושוב לקבל את האזרחות הישראלית משום שעלה חשש בידם שאם רמת הגולן תחזור לשליטה סורית הרי ששלטונם הדיקטטורי של הנשיאים אסד – האב והבן – יתנקם בהם. אחרי ככלות הכל, הדרוזים בסוריה סבלו מנחת זרועו של המשטר שנשלט באכזריות על ידי המיעוט העלאווי.

פירות של פיתוח

בדור האחרון התיישבו ברמת הגולן אלפי ישראלים. הם שינו את פני המקום ללא היכר והפכו אותו מאזור מפגר כלכלית למפותח כלכלית. 22 אלף היהודים החיים במקום מצטרפים אל 23 אלף דרוזים והודות להם האזור הפך לאזור תיירותי בעל ייחודיות כשישראל הקימה את אתר החרמון כאתר סקי. מלבד בתי אירוח וצימרים ישראלים מגדלים שם תוצרת חקלאית ייחודית המשמשת גם לייצוא ישראלי. כתוצאה מכך, התושבים הדרוזים של רמת הגולן חוו צמיחה כלכלית אדירה והם חלק מהתהליך.

החל משנות ה – 90 התקיימו שיחות שלום בין ישראל לסוריה. הסורים תבעו בחזרה את כל שטח רמת הגולן בתמורה לחוזה שלום. לפחות מנהיג ישראלי אחד, ראש הממשלה יצחק רבין ז"ל, הסכים לתנאי הזה אך אסד האב ואסד הבן מעולם לא הסכימו ללכת עד הסוף ולעשות מה שנשיא מצרים – אנוואר אל סאדאת – עשה והוא לסיים את הסכסוך עם ישראל. למרות לחצים של ממשלים אמריקאים ובהם ממשל קלינטון, הרי שהשנאה היוקדת לישראל, שנאה שאחד ממשמעויותיה היא סירוב מוחלט להכרה בזכות של ישראל להתקיים כמדינה עצמאית במרחב, הובילה לכך ששיחות השלום הללו אף פעם לא הבשילו. יותר מכך, המשטר הסורי הוא משטר כושל שמתעלל בבני עמו. אחת הדרכים שלו לשמור את עצמו מכלייה היא לשמור על ישראל כבעלת תדמית של אויב דמוני כך שבמקום להתמקד בכשליו הוא מתמקדים הסוריים באויב הישראלי למרות שהוא מחפש ידידות. התברר כי הסירוב הזה פשוט יצא לטובה : הסורים היחידים שלא נפגעו ממלחמת האזרחים האכזרית בסוריה היו תושבי רמת הגולן בצד הישראלי. בזמן שאחיהם נטבחו על ידי משטר אסד ועל ידי דאע"ש, הביטו הדרוזים של רמת הגולן מהצד הישראלי של הגבול בבטחה לעבר אחיהם. הם אף הושיטו להם עזרה בדרכים לא דרכים. ובזמן הזה ישראל עתה מה שהיא יודעת לעשות הכי טוב : היא הקימה בית חולים שדה קרוב לגבול הסורי וטיפלה באלפי פצועים סורים קורבנות מלחמת האזרחים, משטרו הנפשע של אסד והטירוף של דאע"ש. בזמן שאסד הבן השקיע הון עתק בנשק להשמדה המונית ואף השתמש בו ישראל השקיעה הון עתק בדמות מאות מיליוני אירו בהצלתם של קורבנות תמימים ובהם נשים וילדים של אותה מלחמה בדיוק. את זה האיחוד האירופי בקושי ראה ובוודאי לא העריך. האמריקאים, ובייחוד הנשיא טראמפ, מעריכים זאת עד מאוד. הם רואים שסוריה, אשר הוקמה כמדינה בצורה מלאכותית, מתפרקת לה לאיטה והם יודעים שעדיף שרמת הגולן תישאר תחת ריבונות ישראלית. אחרי ככלות הכל, התושבים הסורים של רמת הגולן יכולים רק לחלום על רמת החיים של אלו שנהפכו לתושבים הישראלים של רמת הגולן. לא זו אף זו, בהינתן העובדה שהמצב בסוריה ממשיך להיות נוראי הרי שריבונות ישראלית באזור מבטיחה את חייהם של אלו שיכלו גם הם להיות קורבנות. יחד עם ההצלחה הכלכלית שיצרו המתיישבים הישראלים הרי שהמצב הזה הוא האידאלי ביותר.